- Hindi News
- National
- पनसुवां चक्रधरपुर के जेनासाई जलाशय से पक्की नहर के लिए 77 करोड़ की स्वीकृति
पनसुवां चक्रधरपुर के जेनासाई जलाशय से पक्की नहर के लिए 77 करोड़ की स्वीकृति
पोड़ाहाटअनुमंडल के सोनुवा प्रखंड के पनसुवां और चक्रधरपुर प्रखंड के जेनाबेड़ा जलाशय से पक्की नाली के निर्माण पर 77 करोड़ रुपए खर्च होंगे। इसकी स्वीकृति राज्य सरकार से मिल गई है। जिसकी जानकारी सोमवार को सिंहभूम सांसद सह भाजपा प्रदेश अध्यक्ष लक्ष्मण गिलुवा ने दी। उन्होंने बताया कि झारखंड सरकार अनुमंडल के दो महत्वपूर्ण जलाशयों के लाइनिंग (पक्की नहर) के लिए स्वीकृति दे दी है। जबकि बाकी जलाशयों पर भी वार्ता हुई है। पनसुवां और जेनाबेड़ा डैम पर करीब 77 करोड़ रुपए खर्च की स्वीकृति हुई है। क्षेत्र में किसानों की बेहतर खेती के लिए श्री गिलुवा सरकार से लगातार पहल करते रहे थे। श्री गिलुवा जल संसाधन मंत्री और सचिव से भी इसकी मांग रखी थी। प्रदेश अध्यक्ष ने मुख्यमंत्री और सरकार को योजना की स्वीकृति के लिए धन्यवाद दिया है।
बंदगांव : नकटी डैम
सेानुवा : पनसुवां डैम।
बंदगांव के तोरलो और नकटी जलाशय की लाइनिंग के लिए स्वीकृति दूसरे फेज में मिलेगी
श्रीगिलुवा ने बताया कि दूसरे फेज में बंदगांव के नकटी तथा मंझारी के तोरलो जलाशय की लाइनिंग के लिए भी स्वीकृति मिलेगी। इस पर भी मुख्यमंत्री रघुवर दास से वार्ता हो चुकी है। सरकार कोल्हान समेत पूरे राज्य में किसानों को सिंचाई के लिए बेहतर सुविधा प्रदान की दिशा में कार्य कर रही है। जलाशय के दुरुस्त होने से किसानों की स्थिति में सुधार होगा। इससे क्षेत्र में रोजगार बढ़ेगा और मजदूरों को काम भी मिलेगा।
पनसुवां में 55 करोड़ रुपए से दो नहरें बनेंगी
प्रदेशअध्यक्ष सह एमपी श्री गिलुवा ने दूरभाष पर जानकारी देते हुए बताया कि चक्रधरपुर अनुमंडल के पनसुवां जलाशय से नहर निर्माण के लिए 55 करोड़ की स्वीकृति हुई है। जिससे दो पक्की नहरों का निर्माण होगा। एक नहर पर 38 करोड़ तथा दूसरी नहर पर 17 करोड़ खर्च होंगे। इसी प्रकार जेनासाई जलाशय के लिए 22 करोड़ की राशि स्वीकृति हुई है। दोनों जलाशयों पर पक्की नहर का कार्य हो जाने से किसान तीन फसल उगा सकते हैं। तकनीकी दृष्टिकोण से पक्की नहर का कार्य किया जाएगा। इससे किसान बेहतर ढंग से सिंचाई कर सकते हैं।
tgl_Latn sot_Latn awa_Deva awa_Deva hin_Deva bho_Deva kas_Deva hin_Deva hin_Deva hin_Deva hin_Deva